CSM Constanţa, câştigătoare pentru prima dată a Cupa României
Echipa de baschet feminin CSM Constanţa a câştigat în premieră, luni, la Sfântu Gheorghe, trofeul Cupa României, după finala cu CSM Târgovişte. Campioana Sepsi a fost eliminată în semifinalele Turneului Final 8 chiar de CSM Constanţa.
CSM Constanţa s-a impus în finala de luni seară cu scorul de 94-83 (46-40).
În semifinale, CSM Târgovişte a dispus de divizionara secundă CSM Alexandria, scor 81-54 (36-27), iar în cea de-a doua, campioana şi deţinătoarea Cupei României, Sepsi Sfântu Gheorghe, a cedat în faţa CSM Constanţa, scor 80-88 (45-47).